recursal/SuperWikiNEXT-32B huggingface dataset:
Το **Avro 641 Commodore** ήταν βρετανικό μονοκινητήριο πενταθέσιο διπλάνο ιδιωτικής χρήσης. Κατασκευάστηκαν μόλις έξι μονάδες, συμπεριλαμβανομένου του πρωτοτύπου.

Σχεδιασμός και ανάπτυξη
-----------------------

Η Avro, που ήδη παρήγαγε το τριθέσιο Avro 639 Cabin Cadet, σχεδίασε το πενταθέσιο Commodore την δεκαετία του 1930. Ο σκελετός της ατράκτου αποτελούνταν από ατσάλινους σωλήνες και ήταν παρόμοιος με του Tutor. Η άνω πτέρυγα ήταν τοποθετημένη πολύ μπροστά σε σχέση με την κάτω, ενώ το σταθερό σύστημα προσγείωσης είχαν τοποθετηθεί μεγάλα αεροδυναμικά καλύμματα. Το πρώτο αεροσκάφος παραδόθηκε στον ιδιοκτήτη του στις 24 Μαΐου 1934.

Επιχειρησιακή ιστορία
---------------------

Κατασκευάστηκαν μονάχα έξι αεροσκάφη, ένα εκ των οποίων πωλήθηκε στον μαχαραγιά του Vizianagram. Αποδείχθηκε όμως ακατάλληλο για τις συνθήκες που επικρατούσαν στην Ινδία με συνέπεια να σταλεί πίσω στην Βρετανία για καταστροφή. Δύο πωλήθηκαν σε ιδιώτες στην Αίγυπτο και πέρασαν αργότερα στην κατοχή της Αιγυπτιακής Πολεμικής Αεροπορίας. Τα δύο Commodore που βρίσκονταν στην Μεγάλη Βρετανία όταν ξέσπασε ο Δεύτερος Παγκόσμιος Πόλεμος εντάχθηκαν σε υπηρεσία με την RAF και την Air Transport Auxiliary. Το ένα συνετρίβη το 1941, ενώ το δεύτερο διεγράφη από τα μητρώα το επόμενο έτος.

Χρήστες
-------

Αίγυπτος
Αιγυπτιακή Αεροπορία Στρατού
Ηνωμένο Βασίλειο
Air Transport Auxiliary
RAF

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Avro 641 Commodore** |

1. 1 2 3 4  Jackson, A J (1990). *Avro Aircraft since 1908* (2nd έκδοση). London: Putnam Aeronautical Books. ISBN 0-85177-834-8.
2. ↑  Jackson, A.J. (1974). *British Civil Aircraft since 1919 Volume 1*. London: Putnam. ISBN 0-370-10006-9.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αεροσκάφη Avro |
| --- |
|  |
| μαχητικά | 
* Avenger
* Avocet
* Spider
 |
|  |
| βομβαρδιστικά | 
* 730
* Aldershot
* Antelope
* Buffalo
* Lancaster
* Lincoln
* Manchester
* Vulcan
 |
|  |
| τορπιλοπλάνα-βομβαρδιστικά | 
* 557
 |
|  |
| μεταγωγικά | 
* Andover
* Lancastrian
* York
 |
|  |
| Ναυτικής συνεργασίας | 
* Anson
* Bison
* Shackleton
 |
|  |
| εκπαιδευτικά | 
* 504
* Athena
* Cadet
* Tutor
* Prefect
 |
|  |
| επιβατηγά | 
* 652
* 748
* Ashton
* Commodore
* Eighteen
* Five
* Six
* Ten
* Tudor
 |
|  |
| ακροβατικά/αεραθλητισμού | 
* Avian
* Baby
 |
|  |
| πειραματικά | 
* Mailplane
* 707
* Ashton
* Burga
* Roe I Biplane
* Roe I Triplane
* Roe II Triplane
* Roe III Triplane
* Roe IV Triplane
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Αεροπορία
 |

 |
Ο Γιώργος Φιλιππίδης (1977-1997) ήταν Έλληνας ποιητής.

Βίος
----

Δημοσίευσε μερικά κείμενα στο περιοδικό Ιδιότροπο και το περιοδικό Αντί.

Σπούδασε στο τμήμα Θεατρικών Σπουδών της Φιλοσοφικής Σχολής του Πανεπιστημίου Αθηνών. 

Τον Ιούλιο του 1997 αυτοκτόνησε. 

Δύο χρόνια αργότερα, οι εκδόσεις Καστανιώτη παρουσιάζουν μερικά από τα τελευταία του ποιήματα σε μία συλλογή με τίτλο «Γαλάζια Μηχανή*»*, την οποία προλογίζουν ο Νάσος Βαγενάς και ο Γιώργος Χειμωνάς.

Το 2012, η ΕΤ1 αφιερώνει ένα από επεισόδια της σειράς ντοκιμαντέρ «Παρασκήνιο» στον Γιώργο Φιλιππίδη μέσα από την ματιά του στενού του φίλου και σκηνοθέτη Σύλλα Τζουμέρκα.

Έργο
----

Γαλάζια μηχανή (1999)

Παραπομπές
----------


  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 317158790506338850386
* **ΕΒΕ**: 52420
* **BiblioNet**: **2104**

 |

 |
Οι **προπληρωμένες κάρτες** (ή αλλιώς **επαναφορτιζόμενες προπληρωμένες κάρτες** , ή **επαναφορτιζόμενες πιστωτικές κάρτες** ή απλώς **επαναφορτιζόμενες κάρτες**) είναι ένας τύπος καρτών πληρωμής (το ποσό πληρωμής αφαιρείται από τα τρέχοντα κεφάλαια).

Περιγραφή
---------

### Λειτουργία

Οι κάρτες πληρωμής που ονομάζονται *προπληρωμένες* διαφέρουν από τις χρεωστικές και πιστωτικές κάρτες, επειδή συνδέονται με το λεγόμενο *"ηλεκτρονικό πορτοφόλι"*, η πρόσβαση στο οποίο είναι εγγυημένη από την ίδια την κάρτα. Η πληρωμή γίνεται άμεσα: αυτή η ουσιαστική διαφορά με τα άλλα μέσα πληρωμής, είναι ένα σημαντικό πλεονέκτημα για αυτόν που πρέπει να εισπράξει το ποσό με την διασφάλιση άμεσης πίστωσης. 

Οι προπληρωμένες κάρτες συνήθως χρησιμοποιούν τα ίδια κυκλώματα με τις πιστωτικές κάρτες
(τα πιο διαδεδομένα είναι η VISA Electron, και η MasterCard).

Η *δωροκάρτα*, ή κάρτα-δώρο, πρέπει να διαχωριστεί από τις προπληρωμένες κάρτες. Αυτές εκδίδονται συνήθως από τους εμπόρους με σκοπό να καταστεί δυνατή η αγορά των προϊόντων τους, μέσω της χρήσης μιας προπληρωμένης δωροκάρτας.

Συνοπτικά, τα κύρια είδη των προπληρωμένων καρτών είναι:

* επαναφορτιζόμενες  μη συνδεδεμένες με ένα τρεχούμενο λογαριασμό (που συχνά δεν απαιτούν μια προμήθεια, μόνο το κόστος της ενεργοποίησης, καθώς και τα κόστη φόρτισης),
* επαναφορτιζόμενες συνδεδεμένες με ένα τρεχούμενο λογαριασμό (που συχνά απαιτούν, εκτός από την ενεργοποίηση, και κάποια προμήθεια),
* μίας χρήσης.

Μια άλλη διαφοροποίηση είναι:

* ονομαστική κάρτα (συνήθως, είναι εκείνες που συνδέονται με έναν τρεχούμενο τραπεζικό ή ταχυδρομικό λογαριασμό),
* κάρτα στον κομιστή (συνήθως, αυτές που είναι μιας χρήσης και εκείνες, επίσης, που εκδίδονται από το σύστημα της τράπεζας, ή του ταχυδρομείου, ή άλλα παρόμοια χρηματοπιστωτικά κυκλώματα, αλλά οι οποίες είναι *ανώνυμες*).

Η κάρτα στον κομιστή δεν απαιτεί εγγραφή και, συνεπώς, είναι χρήσιμη σε όποιον έχει προβλήματα αξιοπιστίας ως πληρωτής (στην Ελλάδα οι αναξιόπιστοι πελάτες αναγράφονται στη μαύρη λίστα του Τειρεσία) ή που επιθυμεί να κάνει αγορές (συνήθως e-commerce) με μεγαλύτερο απόρρητο.

### Χρήσεις

Στην Ιταλία, η μεγαλύτερη χρήση των προπληρωμένων καρτών γίνεται για τις αγορές μέσω του διαδικτύου. Αυτό έχει επίσης το πλεονέκτημα της ελαχιστοποίησης των κινδύνων που προκύπτουν από την πιθανή κλωνοποίηση των πιστωτικών καρτών.

Μία από τις προπληρωμένες κάρτες που χρησιμοποιούνται πιο συχνά στην Ιταλία είναι η PostePay.

Δείτε επίσης
------------

* Πιστωτική κάρτα
* Χρεωστική κάρτα

Παραπομπές
----------

1. ↑  «Πως μπαίνεις στον ΤΕΙΡΕΣΙΑ ... και πως βγαίνεις? | Credit Collection». *www.creditcollection.gr*. Αρχειοθετήθηκε από το πρωτότυπο στις 30 Απριλίου 2017. Ανακτήθηκε στις 18 Μαΐου 2017.
Ο **Γεώργιος Τσώτσης** (γεν. στα Ψαρά 1803, ;) ήταν Έλληνας αγωνιστής του 1821 και στρατιωτικός του 19ου αιώνα.

Βιογραφία
---------

Γεννήθηκε στα Ψαρά το έτος 1803. Θείος του ήταν ο Δημήτριος Παπανικολής. Από παιδί μπήκε στα καράβια και υπηρέτησε σε εμπορικά πλοία. Πήρε μέρος σε διάφορες ναυμαχίες στο πλοίο του θείου του Παπανικολή. Στα χρόνια της βασιλείας του Όθωνα, διορίστηκε σημαιοφόρος του Βασιλικού Ναυτικού μέχρι το 1844, οπότε προβιβάστηκε σε βαθμό υποπλοίαρχου και υπηρέτησε μέχρι το 1847.

Τέθηκε σε διαθεσιμότητα και επέστρεψε στο εμπορικό ναυτικό ως εμποροπλοίαρχος εκτελώντας διάφορους πλόες στην Μεσόγειο και στον Ατλαντικό με προορισμό την Βρετανία. Το 1861 προσλήφθηκε στην Ελληνική Ατμοπλοΐα ως υποπλοίαρχος και έπλευσε στην Κρήτη ως πλοίαρχος του "Πανελλήνιου" τον Δεκέμβριο του 1866.

Πηγές
-----

* Ανδρέας Παπαδόπουλος Βρετός. *Βιογραφικαί σημειώσεις περί των εικονογραφηθέντων προσώπων εν τω παρόντι ημερολογίω*. Ανακτήθηκε στις 23 Σεπτεμβρίου 2009.
Ο **Δωρόθεος Στέκας** (1913 - 14 Αυγούστου 2001) ήταν μητροπολίτης Σύρου, Τήνου και Μυκόνου. Γεννήθηκε στη Μύκονο το 1913. Μετά τις εγκύκλιες σπουδές του στη Σύρο, αποφοίτησε απ' τη Θεολογική Σχολή Αθηνών το 1937 όπου και συνέχισε επί μια διετία παρακολουθώντας μαθήματα στη Νομική Σχολή. Χειροτονήθηκε Διάκονος το 1934 και πρεσβύτερος - αρχιμανδρίτης το 1940. Τοποθετήθηκε ως ιεροκήρυκας στην Ιερά Μητρόπολη Σύρου καθώς και Ηγούμενος της Μονής Τουρλιανής στη Μύκονο (1940-1965) την ιστορία της οποίας και συνέγραψε. Κατά τη διάρκεια της κατοχής στη Μονή αυτή περιέθαλψε Έλληνες και Άγγλους των οποίων και διευκόλυνε τη φυγάδευσή τους στη Μέση Ανατολή. Για την αντιστασιακή του αυτή δραστηριότητα τιμήθηκε τόσο από την Εκκλησία όσο και από την Πολιτεία με πολλά παράσημα και διακρίσεις. Μητροπολίτης Σύρου εκλέχθηκε το 1965. 

Στα έργα του Δωροθέου στην Ιερά Μητρόπολη Σύρου περιλαμβάνονται η ανέγερση Εκκλησιαστικού οικοτροφείου, Γηροκομείου, Μουσείου (εκκλησιαστικού), καθώς και πνευματικά κέντρα. Επίσης διετέλεσε τοποτηρητής των Ιερών Μητροπόλεων Παροναξίας και Θήρας, ενώ είχε επισκεφθεί πολλά Πατριαρχεία και ξένες Εκκλησίες, από τις οποίες και είχε λάβει πολλές διακρίσεις.

Ο Μητροπολίτης Δωρόθεος, κατά τη διάρκεια της Δικτατορίας, με σειρά επιστολών του προς τον δικτατορικό Αρχιεπίσκοπο Ιερώνυμο Κοτσώνη ζητούσε άδεια να επισκεφθεί τους εξόριστους στη Γυάρο αλλά και κατέθεσε πρόταση για την απελευθέρωση των εξορίστων του νησιού. Ο Ιερώνυμος όμως απέρριψε τα αιτήματα του Μητροπολίτη Δωρόθεου.

Ο Δωρόθεος Στέκας κοιμήθηκε παραμονή του Δεκαπενταύγουστου στις 14 Αυγούστου του 2001.

Παραπομπές
----------

1. ↑  «*ΕΠΙΣΚΕΨΗ ΤΟΥ ΣΕΒΑΣΜΙΩΤΑΤΟΥ κ. ΔΩΡΟΘΕΟΥ Β' ΣΤΗ ΓΥΑΡΟ*, Ιερά Μητρόπολις Σύρου, 15/05/2020». Αρχειοθετήθηκε από το πρωτότυπο στις 4 Αυγούστου 2020. Ανακτήθηκε στις 20 Μαΐου 2020.
Ο **Στεγόσαυρος** (Stegosaurus) ήταν ένας φυτοφάγος δεινόσαυρος που έζησε την Ιουρασική Περίοδο. Η πλάτη του καλυπτόταν από μεγάλες κεράτινες πλάκες που ξεκινούσαν μικρές από τη βάση του κεφαλιού του, μεγάλωναν και κατέληγαν στην ουρά, όπου μετουσιώνονταν σε τέσσερα αγκάθια.

Ήταν ένα ογκώδες τετράποδο, με 7-9 μέτρα μήκος και βάρος 5-7 τόνους. Οι Στεγόσαυροι ζούσαν σε μικρές οικογενειακές ομάδες με αρχηγό το πιο δυνατό θηλυκό. Κάθε χρόνο, οι ομάδες αυτές ενώνονταν σ' έναν συγκεκριμένο τόπο για την περίοδο της αναπαραγωγής. Τα θηλυκά γεννούσαν τότε γύρω στα 12 αβγά το καθένα.

Ο Στεγόσαυρος ήταν φιλήσυχος και έβοσκε τη χαμηλή βλάστηση κοντά στις όχθες των ποταμών ή στις κοιλάδες. Σε περιόδους πείνας όμως, μπορούσε να τραφεί και με ασπόνδυλα, ή μικρά νεκρά ζώα

Εξωτερικοί σύνδεσμοι
--------------------

* Πολυμέσα σχετικά με το θέμα  Stegosaurus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh88000346
* BNF: cb13327746f (data)
* NKC: ph893329

 |

 |
**Η Ζαρίφα Αζίζ γκίζι Αλίγιεβα** (αζερικά: Zərifə Əziz qızı Əliyeva‎‎, 28 Απριλίου 1923 - 15 Απριλίου 1985) ήταν Αζέρα οφθαλμίατρος, ακαδημαϊκός της Εθνικής Ακαδημίας Επιστημών του Αζερμπαϊτζάν και καθηγήτρια.

Ήταν η σύζυγος του τρίτου Προέδρου του Αζερμπαϊτζάν Χέινταρ Αλίγιεφ και η μητέρα του τέταρτου Προέδρου του Αζερμπαϊτζάν, Ιλάμ Αλίγιεφ.

Βιογραφία
---------

Η Ζαρίφα Αλίγιεβα γεννήθηκε στο χωριό Σακχτάκτι, Σαρούρ, το 1923. Ο πατέρας της ήταν ο Αζίζ Αλίγιεφ, Λαϊκός Επίτροπος Υπηρεσιών Δημόσιας Υγείας του Αζερμπαϊτζάν SSR και αργότερα ο πρώτος γραμματέας της επιτροπής του Κομμουνιστικού Κόμματος στο Νταγκεστάν. Το 1948, παντρεύτηκε τον Χέινταρ Αλίγιεφ. Στις 12 Οκτωβρίου 1955, γεννήθηκε η κόρη τους Σεβίλ και στις 24 Δεκεμβρίου 1961 γεννήθηκε ο γιος τους Ίλαμ. Το 1982, έζησε στη Μόσχα με την οικογένειά της.

Η Αλίγιεβα πέρασε μεγάλο μέρος της επαγγελματικής της ζωής στο Κρατικό Ινστιτούτο Προηγμένων Ιατρικών Σπουδών του Αζερμπαϊτζάν.  Επινόησε και εισήγαγε νέες μεθόδους για τη θεραπεία των οφθαλμικών παθήσεων. Ήταν συγγραφέας 14 μονογραφιών, εκατοντάδων ερευνητικών εργασιών και 12 προτάσεων ορθολογικοποίησης.

Θάνατος και κληρονομιά
----------------------

Το 1985, πέθανε από καρκίνο και θάφτηκε στη Μόσχα. Αργότερα, το 1994, τα λείψανα της μεταφέρθηκαν και θάφτηκαν στην Αλέα της Τιμής του Μπακού.

 Γραμματόσημα του Αζερμπαϊτζάν, 2008
Τα γραμματόσημα αφιερωμένα στη Ζαρίφα Αλίγιεβα Aliyeva κυκλοφόρησαν το 2003, το 2008 και το 2013.

Βραβεία και τιμές
-----------------

* Ανώτερο βραβείο στον τομέα της οφθαλμολογίας - Premium που πήρε το όνομά του από τον M.I.Averbakh - καθηγητή ιατρικών σπουδών.

Επιλεγμένα έργα
---------------

* *Anatomico-physiological features of the hydrodynamic system of the eye*.
* *Age-caused changes in eye and optic nerve passages: (Morfohistochemical researches)* (in co-authorship). Baku, 1980.
* *Professional pathology of eyesight* (in co-authorship), 1988.
* Modern surgical methods in the treatment of epiphora*.*
* Lachrymal physiology*.*
* *Sparing surgery in the treatment of the lacrimal passages*.

Παραπομπές
----------

1. ↑  «Bu gün aprelin 28 görkəmli oftalmoloq alim, akademik Zərifə xanım Əliyevanın anadan olmasının 87-ci ildönümüdür». . [*νεκρός σύνδεσμος*]
2. ↑  «Зарифа Алиева». Αρχειοθετήθηκε από το πρωτότυπο στις 2016-03-04.. Ανακτήθηκε στις 2021-04-18.
3. ↑  «BOOKS BY ZARIFA ALIYEVA». .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 58464650
* LCCN: n2004009608
* ISNI: 0000 0000 8385 7309
* GND: 142324620

 |

 |
**Εκστρατεία του Πουέρτο Ρίκο** ονομάζεται η αμερικανική θαλάσσια και χερσαία επιχείρηση στο νησί του Πουέρτο Ρίκο, κατά τη διάρκεια του Ισπανο-Αμερικανικού Πολέμου. Η επίθεση ξεκίνησε στις 12 Μαΐου 1898, με την επίθεση του Πολεμικού Ναυτικού των Ηνωμένων Πολιτειών στην πόλη Σαν Χουάν. Αν και οι υλικές ζημιές που προκλήθηκαν στην πόλη ήταν ελάχιστες, οι Αμερικανοί μπόρεσαν να δημιουργήσουν ένα ναυτικό αποκλεισμό του λιμανιού, στον Κόλπο Σαν Χουάν. Στις 22 Ιουνίου, το καταδρομικό «Isabel II» και το αντιτορπιλικό «Terror» κατάφεραν μια ισπανική αντεπίθεση, αλλά δεν πέτυχαν να σπάσουν τον αποκλεισμό, ενώ το Terror υπέστη σοβαρές ζημιές.

Η χερσαία επίθεση ξεκίνησε στις 25 Ιουλίου, όταν 1.300 στρατιώτες με επικεφαλής τον στρατηγό Νέλσον Α. Μάιλς αποβιβάστηκαν στις ακτές της Γκούνικα. Αφού ξεπέρασαν μια πρώτη αψιμαχία, οι Αμερικανοί προωθήθηκαν στο Κοάμο, όπου ενεπλάκησαν σε μάχη με τους Πουερτορικανούς και τους Ισπανούς. Η μάχη ολοκληρώθηκε με υποχώρηση των τοπικών στρατευμάτων, που είχαν δύο νεκρούς, ενώ οι Αμερικάνοι είχαν τέσσερις. Οι Ηνωμένες Πολιτείες κατάφεραν να πάρουν τον έλεγχο του Φαχάρδο την 1η Αυγούστου, αλλά αναγκάστηκαν να το εγκαταλείψουν στις 5 Αυγούστου, όταν μια ομάδα 200 Πουερτορικανών και Ισπανών στρατιωτών με επικεφαλής τον Πέδρο ντελ Πίνο απέκτησαν τον έλεγχο της πόλης, ενώ οι περισσότεροι άμαχοι κάτοικοι βρήκαν καταφύγιο σε έναν κοντινό φάρο. Οι Αμερικανοί συνάντησαν μεγαλύτερη αντίσταση στην προσπάθειά τους να προωθηθούν στην ενδοχώρα του νησιού. Συμμετείχαν σε δύο αψιμαχίες στον ποταμό Γκουαμάνι και στο Κοάμο, που αμφότερες κατέληξαν σε υποχώρηση των αμυνόμενων. Η Μάχη του Σαν Χερμάν ολοκληρώθηκε με παρόμοιο τρόπο, δηλαδή με υποχώρηση των Ισπανών προς το Λάρες.

Στις 9 Αυγούστου 1898, τα αμερικανικά στρατεύματα που καταδίωκαν μονάδες που υποχωρούσαν από το Κοάμο και το Ασομάντε αντιμετώπισαν μεγάλη αντίσταση στο Αϊμπονίτο και υποχώρησαν με έξι τραυματίες. Επέστρεψαν τρεις ημέρες αργότερα, ενισχυμένα με μονάδες πυροβολικού, επιχειρώντας μια αιφνιδιαστική αντεπίθεση. Παρότι οι Αμερικανοί προωθήθηκαν περίπου 2 χιλιόμετρα στο εσωτερικό, αποσύρθηκαν στην κύρια γραμμή υπό τον φόβο ισπανικής αντεπίθεσης. Λίγο πριν από την έναρξη μιας νέας προέλασης, όλες οι στρατιωτικές επιχειρήσεις στο Πουέρτο Ρίκο διακόπηκαν στις 13 Αυγούστου, όταν ο Πρόεδρος των Ηνωμένων Πολιτειών, Γουίλιαμ Μακίνλεϊ, και ο Γάλλος Πρέσβης, Ζουλέ Καμπό, ενεργώντας εξ ονόματος της ισπανικής κυβέρνησης, υπέγραψαν ανακωχή με την οποία η Ισπανία παραιτούνταν από την εθνική της κυριαρχία στα εδάφη του Πουέρτο Ρίκο, της Κούβας, των Φιλιππίνων και του Γκουάμ.

Παραπομπές
----------

1. 1 2 3  Negroni, Coronel Héctor Andres (1992). *La Guerra Hispanoamericana en Puerto Rico (Military history of Puerto Rico)*. *1898 Los Documentos de Puerto Rico* (στα Ισπανικά). Sociedad Estatal Quinto Centenario. ISBN 84-7844-138-7. Αρχειοθετήθηκε από το πρωτότυπο στις 30 Ιανουαρίου 2012. Ανακτήθηκε στις 4 Σεπτεμβρίου 2008.
2. 1 2 3 4 5 6  Malavet, Pedro (2004). *America's Colony: The Political and Cultural Conflict Between the United States and Puerto Rico*. NYU Press. σελ. 36. ISBN 9780814756805.
3. ↑
4. ↑
5. ↑
6. ↑
7. ↑
8. ↑
9. ↑
Συντεταγμένες: 14°0′7″N 120°59′34″E﻿ / ﻿14.00194°N 120.99278°E﻿ / 14.00194; 120.99278

Αεροφωτογραφία του Τάαλ
Το **Τάαλ** (*Taal*) είναι ενεργό νησί-ηφαίστειο στη μέση της ομώνυμης λίμνης της νήσου Λουσόν, στις Φιλιππίνες. Το Τάαλ βρίσκεται στο ανατολικό τμήμα του Λουσόν, περίπου 50 χιλιόμετρα νότια της πρωτεύουσας Μανίλα. Εξαιτίας της εγγύτητάς του σε κατοικημένες περιοχές και της ηφαιστειακής του δραστηριότητας το Τάαλ έχει χαρακτηριστεί ως ηφαίστειο Δεκαετίας και παρακολουθείται ώστε να προληφθεί κάποια φυσική καταστροφή. 

Το Τάαλ είναι σύνθετο και αποτελείται από μια μεγάλη καλντέρα η οποία έχει γεμίσει εν μέρει με νερό και σχηματίζει τη λίμνη Τάαλ, την τρίτη μεγαλύτερη της χώρας. Κοντά στο κέντρο της λίμνης βρίσκεται ένα νησί γνωστό ως **Βολκέινο Άιλαντ** (Volcano Island), όπου λαμβάνουν χώρα οι πρόσφατες εκρήξεις του ηφαιστείου. Σε αντίθεση με το Μαγιόν, το Τάαλ δεν έχει μεγάλο ύψος. Το μέγιστο ύψος του είναι 311 μέτρα. Το Τάαλ είναι από τα πιο ενεργά ηφαίστεια των Φιλιππίνων, με 33 εκρήξεις να έχουν καταγραφεί από το 1572 μέχρι το 1977.

Στις 28 Σεπτεμβρίου του 1965, σημειώθηκε έκρηξη του ηφαιστείου ύστερα από δεκαετίες ηρεμίας. Η λάβα και η ηφαιστειακή τέφρα κάλυψαν μέσα σε λίγες ώρες τις εύφορες πλαγιές του όρους, πνίγοντας τα σπίτια των 2.000 κατοίκων του. Οι περισσότεροι πρόλαβαν να απομακρυνθούν εγκαίρως, αλλά δεκάδες χάθηκαν στα νερά της λίμνης Ταάλ, όταν οι θύελλες και οι τρικυμίες που προκάλεσε η γεωλογική αναταραχή καταπόντισαν τα πλεούμενα, με τα οποία επιχείρησαν να περάσουν στην απέναντι στεριά.

Στις 12 Ιανουαρίου 2020 άρχισε νέα έκρηξη του ηφαιστείου, με τη δημιουργία εκρηκτικών στηλών τέφρας. Την επόμενη ημέρα παρατηρήθηκε εκροή λάβας. Η έκρηξη οδήγησε σε εκκένωση του νησιού, καθώς και των πέριξ ακτών της λίμνης λόγω φόβου για τσουνάμι, με τις αρχές να απομακρύνουν 44.000 ανθρώπους. Λόγω της έκρηξης ακυρώθηκαν εκατοντάδες πτήσεις που κατευθύνονταν στη Μανίλα και έκλεισαν τα σχολεία, οι κυβερνητικές υπηρεσίες και το χρηματιστήριο της Μανίλα.

Παραπομπές
----------

1. ↑  «Τάαλ». ΔΟΜΗ. Ανακτήθηκε στις 25 Δεκεμβρίου 2012.
2. ↑  Taal Αρχειοθετήθηκε 2013-05-14 στο Wayback Machine. Global Volcanism Program, Smithsonian Institution.
3. ↑  *Οργή ηφαιστείου στις Φιλιππίνες*, Ιστορικό Λεύκωμα 1965, σελ. 145, Καθημερινή (1997)
4. ↑  «Φιλιππίνες: Ολική καταστροφή μετά την έκρηξη του ηφαιστείου Ταάλ στη Μανίλα». *www.naftemporiki.gr*. 16 Ιανουαρίου 2020. Αρχειοθετήθηκε από το πρωτότυπο στις 17 Ιανουαρίου 2020. Ανακτήθηκε στις 18 Ιανουαρίου 2020.
5. ↑  «Αγωνία για έκρηξη του ηφαιστείου Τάαλ στις Φιλιππίνες». *www.kathimerini.gr*. 14 Ιανουαρίου 2020. Ανακτήθηκε στις 18 Ιανουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315149357
* LCCN: sh87002881

 |

 |
Το **επίπεδο μεταφοράς** (αγγλικά: *transport layer*‎‎) είναι το τέταρτο επίπεδο του μοντέλου αναφοράς OSI. Είναι το χαμηλότερο επίπεδο που παρέχει απ' άκρη σ' άκρη επικοινωνία. Ελέγχει την παραλαβή και παράδοση μηνυμάτων στους δύο ακραίους κόμβους. Αυτό το επίπεδο μπορεί να χωρίσει τα μηνύματα σε μικρότερα πακέτα. Όταν η εφαρμογή το απαιτεί, το επίπεδο διακίνησης χρησιμοποιεί επιβεβαιώσεις για να επαληθεύσει ότι τα πακέτα παρεδόθησαν σωστά στον προορισμό τους. Επίσης, το επίπεδο μεταφοράς ελέγχει το ρυθμό με τον οποίο στέλνονται πακέτα στον προορισμό τους. Επιπλέον, όλα αυτά πρέπει να γίνονται αποδοτικά και με τέτοιο τρόπο, ώστε να απομονώνονται τα ανώτερα επίπεδα από τις αναπόφευκτες αλλαγές στην τεχνολογία του υλικού. Υπό κανονικές συνθήκες, το επίπεδο μεταφοράς δημιουργεί μια ξεχωριστή σύνδεση δικτύου για κάθε σύνδεση μεταφοράς που απαιτείται από το «επίπεδο συνόδου». Ωστόσο, αν η σύνδεση μεταφοράς απαιτεί υψηλή διέλευση, το επίπεδο μεταφοράς μπορεί να δημιουργήσει πολλαπλές συνδέσεις δικτύου, κατανέμοντας τα δεδομένα σ' αυτές ώστε να βελτιώσει τη διέλευση. Το επίπεδο μεταφοράς καθορίζει επίσης τον τύπο υπηρεσίας που θα προσφέρει στο επίπεδο συνόδου και, τελικά, στους χρήστες του δικτύου.

Βιβλιογραφία
------------

* Δίκτυα Υπολογιστών (2000). Tanenbaum A.S. (μτφρ. Β. Στυλιανάκης), Παπασωτηρίου, Αθήνα.
* Δίκτυα Επικοινωνιών (1997). Walrand J. 1997 (μτφρ. Μ. Αναγνώστου), Παπασωτηρίου, Αθήνα.
Ο **Μιχάλης Ι. Σταυριανουδάκης** (Ηράκλειο, 1959) είναι Έλληνας πολιτικός. Διετέλεσε επί 17 χρόνια Δήμαρχος Δάφνης αρχικά και εν συνεχεία Δάφνης - Υμηττού. Από τον Ιούλιο του 2019 έως τον Μάρτιο του 2024 διατέλεσε Γενικός Γραμματέας στο Υπουργείο Εσωτερικών & Οργάνωσης.

Βιογραφικά Στοιχεία
-------------------

Γεννήθηκε το 1959 στο Ηράκλειο Κρήτης. 

Είναι απόφοιτος της Σχολής Αγρονόμων – Τοπογράφων Μηχανικών του Εθνικού Μετσοβίου Πολυτεχνείου. 

Έχει αναπτύξει επί σειρά ετών επιχειρηματική δραστηριότητα ως στέλεχος και μέλος των Διοικητικών Συμβουλίων εταιριών του ιδιωτικού τομέα. Διετέλεσε μέλος, της Περιφερειακής Ένωσης Δήμων Αττικής, της Κεντρικής Ένωσης Δήμων Ελλάδος, της εκτελεστικής Επιτροπής του ΕΣΔΚΝΑ, του Διοικητικού Συμβουλίου της Περιφερειακής Α.Ε. Διανομής Φυσικού Αερίου Κεντρικής Αττικής «Αθηναϊκό Αέριο», της Α.Β.Ε.Ε. «Ελληνικά Αμυντικά Συστήματα», της Πολιτικής επιτροπής και της επιτροπής τοπικής Αυτοδιοίκησης της Νέας Δημοκρατίας. Είναι μέλος του Τεχνικού Επιμελητηρίου Ελλάδος, του Συλλόγου Αγρονόμων-Τοπογράφων Μηχανικών και της Παγκρήτιας Ένωσης.

Πολιτική Δραστηριότητα
----------------------

Το 2002, εξελέγη αρχικά Δήμαρχος στο Δήμο Δάφνης ως επικεφαλής του συνδυασμού «Η ΔΑΦΝΗ ΑΞΙΖΕΙ», ασχολούμενος για πρώτη φορά με την Τοπική Αυτοδιοίκηση και επανεξελέγη το 2006. Επανεξελέγη Δήμαρχος, στη συνέχεια, το 2010 και το 2014 στον Δήμο Δάφνης - Υμηττού. Συνολικά παρέμεινε επί 17 συναπτά έτη στο αξίωμα του Δημάρχου. Αποτελεί έναν από τους μακροβιότερους Δημάρχους, εκλεγόμενος για τέσσερις διαδοχικές θητείες.

Στις εθνικές εκλογές 2019 ήταν υποψήφιος βουλευτής με τη Νέα Δημοκρατία στο Νότιο Τομέα της Β' Αθηνών.

Από τον Ιούλιο του 2019 διατελεί Γενικός Γραμματέας εσωτερικών και οργάνωσης του Υπουργείου Εσωτερικών στην κυβέρνηση του Κυριάκου Μητσοτάκη.

Παραπομπές
----------

1. ↑  iservices. «Σταυριανουδάκης Μιχάλης | Political Pedia» (στα Αγγλικά). Αρχειοθετήθηκε από το πρωτότυπο στις 4 Ιουλίου 2020. Ανακτήθηκε στις 2 Ιουλίου 2020.
2. ↑  *www.ypes.gr*. Ανακτήθηκε στις 31 Μαΐου 2020.  Missing or empty `|title=` (βοήθεια)
3. ↑  www.eklogika.gr. «ΠΟΛΙΤΙΚΑ ΝΕΑ|ΕΚΛΟΓΕΣ 2019|ΥΠΟΨΗΦΙΟΙ|ΨΗΦΟΔΕΛΤΙΑ». *www.eklogika.gr*. Αρχειοθετήθηκε από το πρωτότυπο στις 19 Ιανουαρίου 2022. Ανακτήθηκε στις 31 Μαΐου 2020.
4. ↑  Βούζας, Χρίστος (6 Δεκεμβρίου 2018). «M.Σταυριανουδάκης: Από το δήμο Δάφνης-Υμηττού υποψήφιος βουλευτής της ΝΔ (βίντεο)». *Aftodioikisi.gr*. Ανακτήθηκε στις 31 Μαΐου 2020. [*νεκρός σύνδεσμος*]
5. ↑  in.gr (22 Απριλίου 2019). «Υποψήφιος με τη ΝΔ ο δήμαρχος Δάφνης- Υμηττού Μ. Σταυριανουδάκης». *in.gr*. Ανακτήθηκε στις 31 Μαΐου 2020.
6. ↑  *www.ypes.gr*. Ανακτήθηκε στις 31 Μαΐου 2020.  Missing or empty `|title=` (βοήθεια)
Το **φωνητικό αλφάβητο** είναι ένα αλφάβητο όπου κάθε γράμμα αντιστοιχεί σε μία λέξη ώστε να αποφεύγονται τα λάθη κατά την εκφώνηση των γραμμάτων. Παρά την ονομασία του δεν σχετίζεται αποκλειστικά με το ΝΑΤΟ αλλά χρησιμοποιείται από στρατιωτικούς και από πολιτικούς οργανισμούς όπως είναι ο Διεθνής Οργανισμός Πολιτικής Αεροπορίας (International Civil Aviation Organization – ICAO).

Χρήση
-----

Το φωνητικό αλφάβητο είναι χρήσιμο σε συνθήκες όπου η μετάδοση του ήχου δεν είναι ευκρινής ενώ διευκολύνει την επικοινωνία ανθρώπων στα αγγλικά ακόμα και αν αυτή δεν είναι η μητρική τους γλώσσα. Σε κάθε γράμμα αντιστοιχεί μία απλή λέξη στα αγγλικά (ουσιαστικό ή κύριο όνομα) ενώ οι αριθμοί προφέρονται ως έχουν με την αγγλική τους ονομασία. Για παράδειγμα, αν θα προφέραμε με το φωνητικό αλφάβητο την λέξη *Wikipedia* θα λέγαμε:

Whiskey India Kilo India Papa Echo Delta India Alpha
κάνοντας μία μικρή παύση από τη μία λέξη στην άλλη.

Το αλφάβητο
-----------

Το φωνητικό αλφάβητο είναι σε χρήση με αυτήν την μορφή από το [[1951] []] [] και έχει ως εξής:

| Γράμμα ή αριθμός | Κωδική λέξη |
| --- | --- |
| A | Alpha [άλφα] [ˈalfa] |
| B | Bravo [μπράβο] [ˈbravo] |
| C | Charlie [τσάλι] [ˈtʃali] |
| D | Delta [ντέλτα] [ˈdɛlta] |
| E | Echo [έκο] [ˈɛko] |
| F | Foxtrot [φόξτροτ] [ˈfɔks.trɔt] |
| G | Golf [γκόλφ] [ˈɡɔlf] |
| Η | Hotel [χοτέλ] [hoˈtɛl] |
| I | India [ίντια] [ˈɪndia] |
| J | Juliett [ντζουλιέτ] [ˈdʒuliˈɛt] |
| K | Kilo [κίλο] [ˈkilo] |
| L | Lima [λίμα] [ˈlima] |
| M | Mike [μάικ] [ˈmai̯k] |
| N | November [νοβέμ.μπα] [noˈvɛmba] |
| Ο | Oscar [όσκα] [ˈɔska] |
| P | Papa [παπά] [paˈpa] |
| Q | Quebec [κε.μπέκ] [keˈbɛk] |
| R | Romeo [ρόμιο] [ˈromio] |
| S | Sierra [σιέρα] [siˈɛra] |
| T | Tango [τάγγο] [ˈtaŋɡo] |
| U | Uniform [γιούνιφομ] [ˈjunifɔm] |
| V | Victor [βίκτα] [ˈvɪkta] |
| W | Whiskey [(γ)ουίσκι] [ˈwɪski] |
| X | X-Ray [εξ-ρέι] [ˈɛks.rei̯] |
| Y | Yankee [γιάγγ.κι] [ˈjaŋki] |
| Z | Zulu [ζούλου] [ˈzulu] |
| 0 | Zero [ζιρό] [ˈziro] |
| 1 | One [(γ)ουάν] [ˈwan] |
| 2 | Two [του] [ˈtu] |
| 3 | Three [τρι] [ˈtri] |
| 4 | Four [φόα] [ˈfoa] |
| 5 | Five [φάιφ] [ˈfai̯f] |
| 6 | Six [σιξ] [ˈsɪks] |
| 7 | Seven [σέβεν] [ˈsɛvən] |
| 8 | Eight [έιτ] [ˈei̯t] |
| 9 | Nine [νάινα] [ˈnai̯na] |

Παραπομπές
----------

1. ↑  DIN 5009:2022-06, Anhang B: Buchstabiertafel der ICAO („Radiotelephony Spelling Alphabet")
Η **κλιματική αλλαγή** έχει άμεση και έμμεση επίπτωση στα παιδιά, τα οποία είναι πιο ευάλωτα στις επιπτώσεις της κλιματικής αλλαγής από τους ενήλικες. Ο Παγκόσμιος Οργανισμός Υγείας εκτιμά ότι το 88% τωνασθενειών που σχετίζεται με την κλιματική αλλαγή επηρεάζει τα παιδιά κάτω των 5 ετών. Η έκθεση του Lancet παραθέτει τα παιδιά ως τα πιο ευάλωτα άτομα από τις επιπτώσεις της κλιματικής αλλαγής.

Τα παιδιά είναι πιο ευάλωτα φυσικά από οποιαδήποτε ηλικιακή κατηγορία στην κλιματική αλλαγή σε όλες τις μορφές της. Η κλιματική επηρεάζει τα παιδιά τόσο ως προς την φυσική τους υγεία όσο και την ευημερία τους. Οι ανισότητες που κυριαρχούν, τόσο σε εγχώριο όσο και σε διεθνές επίπεδο, καθορίζουν το πως θα επηρεάσει η κλιματική αλλαγή τα παιδιά. Τα παιδιά μέχρι το 2018 δεν είχαν φωνή ή δεν λαμβάνονταν υπόψη στις παγκόσμιες απαντήσεις για την κλιματική αλλαγή.

Οι άνθρωποι που ζουν σε χώρες χαμηλότερου εισοδήματος επωμίζονται ένα μεγαλύτερο βάρος ασθενειών και είναι λιγότερο ικανοί να αντιμετωπίσουν την κλιματική αλλαγή.

Παραπομπές
----------

1. ↑  Anderko, Laura; Chalupka, Stephanie; Du, Maritha; Hauptman, Marissa (January 2020). «Climate changes reproductive and children’s health: a review of risks, exposures, and impacts» (στα αγγλικά). *Pediatric Research* **87** (2): 414–419. doi:10.1038/s41390-019-0654-7. ISSN 1530-0447. .
2. ↑  Watts, Nick; Amann, Markus; Arnell, Nigel; Ayeb-Karlsson, Sonja; Belesova, Kristine; Boykoff, Maxwell; Byass, Peter; Cai, Wenjia *και άλλοι*. (2019-11-16). «The 2019 report of The Lancet Countdown on health and climate change: ensuring that the health of a child born today is not defined by a changing climate». *Lancet* **394** (10211): 1836–1878. doi:10.1016/S0140-6736(19)32596-6. ISSN 1474-547X. PMID 31733928. .
3. 1 2  Currie, Janet; Deschênes, Olivier (2016). «Children and Climate Change: Introducing the Issue». *The Future of Children* **26** (1): 3–9. ISSN 1054-8289. .
4. ↑  «Climate change and child health: a scoping review and an expanded conceptual framework» (στα αγγλικά). *The Lancet Planetary Health* **5** (3): e164–e175. 2021-03-01. doi:10.1016/S2542-5196(20)30274-6. ISSN 2542-5196. .
5. ↑  «Unless we act now: The impact of climate change on children». *www.unicef.org* (στα Αγγλικά). Ανακτήθηκε στις 16 Απριλίου 2021.
O **Δημήτρης Παππάς** (Λάρισα, 7 Απριλίου 1977) είναι Έλληνας πρώην επαγγελματίας ποδοσφαιριστής που αγωνίστηκε ως επιθετικός.

Καριέρα
-------

Ο Παππάς ξεκίνησε την καριέρα του από τη Χαραυγή Λάρισας στο τοπικό πρωτάθλημα της Λάρισας. Πήρε μεταγραφή για την ΑΕΛ το καλοκαίρι του 1995. Έπαιξε 5 αγώνες την πρώτη του σεζόν με την ΑΕΛ τo 1995-96 με προπονητή τον Γιάννη Μαντζουράκη και δίπλα στον Καμερουνέζο επιθετικό Ντέιβιντ Έμπε. Μετά από 6 χρόνια με την ΑΕΛ (και έχοντας αγωνιστεί συμπαίκτης με ποδοσφαιριστές οπως ο Κώστας Κολομητρούσης, ο Γιώργος Μητσιμπόνας, ο Γιώργος Αγορογιάννης, ο Θεοφάνης Γκέκας, ο Βαγγέλης Μόρας) έμεινε ελευθερος. Τη σεζόν 2001-02 αγωνίστηκε στον ΑΟ Τρίκαλα και στη συνέχεια στον Ολυμπιακό Βόλου.  Αργότερα αγωνίστηκε σε ομάδες της Γ΄ Εθνικής.

Το 2012  πήρε πρωτοβουλία ώστε ο πρώτος του σύλλογος, η Χαραυγή να ξαναρχίζει να λειτουργεί με το όνομα *ΑO Χαραυγή* και εντάχθηκε στο πρωτάθλημα Λάρισας. Aνέλαβε παίκτης-προπονητής, υπογράφοντας στην ομάδα και τον πρώην συμπαίκτη του Κώστα Μάγγο. Είναι ο πρώτος σκόρερ στην ιστορία του συλλόγου, ενώ ήταν και πρόεδρος για αρκετές σεζόν.

Την περίοδο 1995-96 είχε αγωνιστεί με την Μικτή Νέων της ΕΠΣΛ στην τελική φάση του πανελλήνιου πρωταθλήματος του με συμπαίκτες τους Κώστα Τζήμουλα (Απόλλων Λάρισας), Τάσο Καστανούλια (Φαλανιακός), Κώστα Πιτσαρή (AOK Νέες Καρυές), Κώστα Παπαδογούλα (τερματοφύλακας - Απόλλων).

Παραπομπές
----------

1. ↑  «ΑΕΛ ροστερ 95-96». vissini.gr. Αρχειοθετήθηκε από το πρωτότυπο στις 8 Φεβρουαρίου 2023. Ανακτήθηκε στις 13 Απριλίου 2023.
2. ↑  «ΑΕΛ ροστερ 2000-01». vissini.gr. Αρχειοθετήθηκε από το πρωτότυπο στις 15 Απριλίου 2023. Ανακτήθηκε στις 13 Απριλίου 2023.
3. ↑  «Οι κοινοί παίκτες του ΑΟ Τρίκαλα και της ΑΕΛ». aelole.gr. 13 Φεβρουαρίου 2022.
4. ↑  «Οι κοινοί παίκτες ΑΕΛ και Oλυμπιακού Bόλου». aelole.gr. 5 Αυγούστου 2014.
5. ↑  «Χαραυγή 201-13». larissagoal.gr. Αρχειοθετήθηκε από το πρωτότυπο στις 3 Απριλίου 2023. Ανακτήθηκε στις 13 Απριλίου 2023. CS1 maint: Unfit url (link)
6. ↑  «AE Χαραυγή: ρόστερ όλων των εποχών». epslarissas.gr.
7. ↑  «Ο Δήμος Λαρισαίων απαντά στη Χαραυγή». eleftheria.gr.
8. ↑  «Κώστας Τζήμουλας: Γεννημένος σκόρερ! Μικτή Νέων της ΕΠΣΛ -». athleticlarissa.gr.

Eξωτερικοί σύνδεσμοι
--------------------

* RSSSF Greece 1995–96 RSSSF
* Player profile
Ο **Γιώργος-Ίκαρος Μπαμπασάκης** (Τρίκαλα, Απρίλιος 1960) είναι Έλληνας ποιητής, μεταφραστής και συγγραφέας με σπουδές οικονομικών στην Ανωτάτη Βιομηχανική Σχολή Πειραιώς, κινηματογράφου στη Σχολή Σταυράκου και φιλοσοφίας στο Πανεπιστήμιο του Μπίλεφελντ στη Γερμανία. Ζει και εργάζεται στην Αθήνα.

Βιογραφία
---------

O Γιώργος-Ίκαρος Μπαμπασάκης, από τα τέλη της δεκαετίας του 1970, άρχισε να δημοσιεύει ποιήματα και πεζογραφήματα σε πολλά λογοτεχνικά περιοδικά. Ο τρόπος ζωής του τον οδήγησε στη συστηματική μελέτη των λεγόμενων «ιστορικών πρωτοποριών» (φουτουρισμός, ντανταϊσμός, υπερρεαλισμός), των μπιτ ποιητών και συγγραφέων, καθώς και του ρεύματος για την «υπέρβαση και την πραγμάτωση της τέχνης» (Cobra, Λεττριστές, Καταστασιακοί). Εργάστηκε στην ελληνική ραδιοφωνία (Δεύτερο Πρόγραμμα, ΕΡΑ 4, Εν Λευκώ, Στο Κόκκινο, Κανάλι 1 και 24/7) και ίδρυσε και διηύθυνε την επιθεώρηση Propaganda και το Εγχείρημα Κορέκτ όπου δημοσιεύτηκαν κρίσιμα κείμενα για την πολιτική και την κουλτούρα των καιρών μας. Επιπλέον αυτών δίδαξε ιστορία και θεωρία της τέχνης στο Μεταπτυχιακό της Ανωτάτης Σχολής Καλών Τεχνών και κινηματογράφο στον ΑΚΤΟ. Είναι μέλος του Κύκλου Ποιητών και της Εταιρείας Συγγραφέων.

Παραπομπές
----------

1. ↑  Εκδόσεις Ιωλκός, Γιώργος-Ίκαρος Μπαμπασάκης
2. ↑  Βιβλιονέτ, Γιώργος-Ίκαρος Μπαμπασάκης
3. ↑  Βιβλιοπωλείο Ιανός, Γιώργος-Ίκαρος Μπαμπασάκης

Εξωτερικοί σύνδεσμοι
--------------------

* LiFO, Γιώργος-Ίκαρος Μπαμπασάκης
* Συνέντευξη του Γιώργου-Ίκαρου Μπαμπασάκη στον Κώστα Αγοραστό. Bookpress. 27 Μαρτίου 2013.
Συντεταγμένες: 37°39′36.00″N 26°48′32.00″E﻿ / ﻿37.6600000°N 26.8088889°E﻿ / 37.6600000; 26.8088889

Ο **Μπουρνιάς** είναι βουνό της Σάμου ύψους 778 μέτρων. Πρόκειται για μακρόστενο βουνό στη νότια πλευρά της Σάμου, νότια του οικισμού Πύργος. Τα πετρώματά του είναι γνεύσιοι και μάρμαρα. Οι δύο πιο υψηλές κορφές του είναι 778 και 765 μέτρα ενώ οι πιο χαμηλές είναι το Μαρτίνι (593 μ.) και Προφήτης Ηλίας (517 μ.).

Παραπομπές
----------

1. ↑  *GEOnet Names Server*. 11  Ιουνίου 2018. 9056636.
2. ↑  Νέζης 2010, σελ. 251.

Πηγές
-----

* Νέζης, Νίκος (2010). *Τα ελληνικά βουνά - Γεωγραφική Εγκυκλοπαίδεια* (PDF). **1**. Αθήνα: Ελληνική Ομοσπονδία Ορειβασίας - Αναρρίχησης & Κληροδότημα «Αθ. Λευκαδίτη». ISBN 978-960-86676-5-5.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Η **Βάτος** (λατ.Rubus) είναι ένα μεγάλο γένος αγγειόσπερμων φυτών που ανήκει στην οικογένεια των *Ροδοειδών* με 250-700 είδη. Τα φυτά του γένους, οι βατομουριές, είναι συνήθως θάμνοι με αγκάθια. Οι καρποί τους είναι εδώδιμοι με ποικίλους χρωματισμούς που διαφέρουν από είδος σε είδος. Συνήθως τα βατόμουρα τρώγονται ωμά ή χρησιμοποιούνται στην ζαχαροπλαστική ενώ μπορούν να γίνουν και μαρμελάδα, ξύδι, κρασί ή ρακή μετά από κατάλληλη επεξεργασία. Κάποια είδη βατομουριάς (κυρίως σμέουρα) καλλιεργούνται σε διάφορες χώρες όμως δεν έχουν ιδιαίτερη οικονομική σημασία. Στην Ελλάδα συναντάται κυρίως ως αυτοφυές το είδος *Βάτος η θαμνώδης*, το μαύρο βατόμουρο, γνωστό και ως απλά βατομουριά ή βατσινιά.

Θεραπευτικές Ιδιότητες
----------------------

Τα βατόμουρα έχουν εξαιρετικές θεραπευτικές ιδιότητες. Το εξωτερικό τους είναι αποτελεσματικό σε δερματοπάθειες και σε αποστήματα. Οι καρποί της βατομουριάς περιέχουν πολλές βιταμίνες, κυρίως Α, Β, C, μία ουσία που περιέχουν πολλά σιρόπια για την καταπολέμηση του πονόλαιμου και του βήχα και ένα πτητικό αιθέριο έλαιο. Χρησιμοποιείται επίσης ως φάρμακο κατά της φαρυγγίτιδας, της αναιμίας, της λαρυγγίτιδας, της διάρροιας, της ουλίτιδας και βοηθά στις λοιμώξεις του αναπνευστικού. 
Τα φύλλα της βατομουριάς χρησιμοποιούνται σε έγχυμα κατά της δυσεντερίας, των διαρροιών και των εσωτερικών αιμορραγιών. Επίσης χρησιμοποιείται σε γαργάρες για την καταπολέμηση του πονόλαιμου, της ουλίτιδας, της φαρυγγίτιδας, της διάρροιας, της αιματουρίας κτλ. Συχνά χρησιμοποιείται και για την επούλωση των πληγών. Το έγχυμα αυτό της βατομουριάς, πιστεύεται ότι βοηθά τις εγκύους στη γέννα.

Εξωτερικοί σύνδεσμοι
--------------------

* Λεξιλογικός ορισμός του βατομουριά  στο Βικιλεξικό
* Πολυμέσα σχετικά με το θέμα  Rubus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85115696
* GND: 4178596-4
* NDL: 01191469
* NKC: ph500502

 |

 |
Ο **Αναστάσιος Δρίβας** (1899–1942) ήταν Έλληνας ποιητής.

Βιογραφικά στοιχεία
-------------------

Γεννήθηκε το 1899 στην Αθήνα και γονείς του ήταν οι Γεώργιος Δρίβας με καταγωγή από τη Λακωνία και Ελένη Κορδατζή από το Άργος. Το 1903 και ενώ ήταν 4 ετών έμεινε ορφανός από πατέρα ενώ το 1926 και το 1927 έχασε τα αδέλφια του Στέλιο και Παναγιώτα αντίστοιχα. Το 1926 εγγράφηκε στη Νομική Σχολή του Πανεπιστημίου Αθηνών, ενώ παράλληλα από το 1918 είχε αρχίσει να ασχολείται με τη λογοτεχνία, δημοσιεύοντας ποιήματα σε εφημερίδες και περιοδικά. Τα έργα του αυτά, συγκέντρωσε στην πρώτη του ποιητική συλλογή *Μικρά Ελεγεία* το 1931.

Ο Δρίβας υπήρξε ιδρυτικό μέλος της *Καλλιτεχνικής Συντροφιάς* στο φιλολογικό καφενείο «Μαύρος Γάτος», ενώ συνέβαλε στη σύνταξη της *Ανθολογίας των Νέων* του Τέλλου Άγρα. Ακόμη αποτέλεσε μέρος του κύκλου του περιοδικού *Φραγγέλιο* μέσω του οποίου ήρθε σε επαφή με πολλούς Έλληνες ζωγράφους του κινήματος του μοντερνισμού, όπως ο Δημήτρης Πικιώνης, ο Σπύρος Παπαλουκάς και ο Νίκος Χατζηκυριάκος - Γκίκας. Συνεργάστηκε επίσης με το περιοδικό *Νέα Γράμματα* μέσω του οποίου ήρθε σε επαφή με τους Γιώργο Σεφέρη, Οδυσσέα Ελύτη, Νίκο Γκάτσο αλλά περισσότερο με τον Γιώργο Σαραντάρη. Πολλά από τα έργα του τα δημοσίευσε στα περιοδικά *Πρωτοπορία*, *Ελληνικά Γράμματα*, *Ο Λόγος*, *Το 3ο μάτι*, *Ο Κύκλος*, *Σήμερα*, *Ρυθμός*, *Νέα Εστία* αλλά και στην εφημερίδα Καθημερινή. Πέθανε το 1942 στην Αθήνα εν μέσω της Κατοχής της Ελλάδας.

Εργογραφία
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Αναστάσιος Δρίβας** |

Ο Αναστάσιος Δρίβας μέσα από τα έργα του εκπροσώπησε τις νέες τάσεις της ελληνικής ποίησης. Εκτός από ποιητικές συλλογές δημοσίευσε άρθρα τεχνοκριτικής και φιλοσοφικούς στοχασμούς. Τα ποιήματα του χαρακτηρίζονται από ελεγειακό και απαισιόδοξο τόνο, ενώ μαζί με τον Τάκη Παπατσώνη υπήρξε εισηγητής του ελεύθερου στίχου στην Ελλάδα. Δημοσίευσε τις εξής ποιητικές συλλογές:

* *Μικρά Ελεγεία*, 1931
* *Μία δέσμη αχτίδες στο νερό*, 1937

Παραπομπές
----------

1. 1 2 3  «Αρχείο Ελλήνων Λογοτεχνών-Δρίβας Αναστάσιος». *www.ekebi.gr*. ΕΚΕΒΙ. Αρχειοθετήθηκε από το πρωτότυπο στις 11 Ιανουαρίου 2019. Ανακτήθηκε στις 12 Ιανουαρίου 2019.
2. ↑  «Δρίβας, Αναστάσιος». *www.ygeiaonline.gr*. Εγκυκλοπαίδεια Δομή. Ανακτήθηκε στις 12 Ιανουαρίου 2019.

Εξωτερικοί σύνδεσμοι
--------------------

* Αναστάσιος Δρίβας στον *Πανδέκτη*, του Εθνικού Ιδρύματος Ερευνών.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8886591
* **ΕΒΕ**: 18128
* **AA**: 140319
* **BiblioNet**: **51967**
* LCCN: n86854722
* ISNI: 0000 0000 6370 839X
* GND: 143576712
* BNF: cb16912731f (data)
* NLA: 35644111

 |

 |
Η **φοροδιαφυγή και η διαφθορά** είναι ένα πρόβλημα στην Ελλάδα. Η φοροδιαφυγή έχει περιγραφεί από τους Έλληνες πολιτικούς ως «εθνικό άθλημα» - με 30 δισεκατομμύρια ευρώ ετησίως που δεν εισπράττονται.

Η πολιτική διαφθορά αναγνωρίζεται ως σημαντικό πρόβλημα από πολλούς παρατηρητές, αλλά ορισμένοι πιστεύουν ότι το μέγεθος της έχει υπερεκτιμηθεί από τα διεθνή μέσα ενημέρωσης. Σύμφωνα με την έκθεση της Εθνικής Επιτροπής Αξιολόγησης Ακεραιότητας του 2012 της Transparency International-Greece, το πρόβλημα της διαφθοράς στην Ελλάδα είναι η συρροή πολλών παραγόντων, όπως η αδύναμη επιβολή του νόμου, η έλλειψη ελέγχων, η απουσία κωδίκων δεοντολογίας, η αδιαφάνεια των κυβερνητικών δραστηριοτήτων, η αναποτελεσματική γραφειοκρατία, η ατιμωρησία της κυβέρνησης, οι ευρείες διακριτικές εξουσίες, καθώς και η έλλειψη ευαισθητοποίησης του κοινού.

Σύμφωνα με το Παγκόσμιο Βαρόμετρο Διαφθοράς της Transparency International, το 2013 το 90% των νοικοκυριών που ερωτήθηκαν θεωρούν ότι τα πολιτικά κόμματα είναι διεφθαρμένα ή εξαιρετικά διεφθαρμένα. Επιπλέον, το 39% των ερωτηθέντων νοικοκυριών πιστεύει ότι το επίπεδο της διαφθοράς έχει αυξηθεί πολύ και το 46% των νοικοκυριών που ερευνήθηκαν θεωρούν ότι οι κυβερνητικές προσπάθειες για την καταπολέμηση της διαφθοράς είναι πολύ αναποτελεσματικές.

Οι κυβερνητικές προσπάθειες καταπολέμησης της διαφθοράς δεν έχουν αξιολογηθεί ως αποτελεσματικές, σύμφωνα με διάφορες πηγές, κάτι που έχει αποδοθεί στην χαλαρή επιβολή της νομοθεσίας κατά της διαφθοράς και στην αναποτελεσματικότητα των υπηρεσιών καταπολέμησης της διαφθοράς. Οι υπηρεσίες καταπολέμησης της διαφθοράς παρεμποδίστηκαν από την υπερβολική πολιτική επιρροή και τη συνεχή αντικατάσταση του προσωπικού. Η πρόσφατη συμμετοχή υψηλόβαθμων δημόσιων υπαλλήλων σε υποθέσεις διαφθοράς έχει αναφερθεί στα μέσα ενημέρωσης.

Αναφορές
--------

1. ↑  Inman, Phillip (9 September 2012) Primary Greek tax evaders are the professional classes The Guardian. Retrieved 6 October 2012
2. ↑  «Πτώση της φοροδιαφυγής στο 41,6% από 49% το τελευταίο εξάμηνο». Έθνος. 2006. Αρχειοθετήθηκε από το πρωτότυπο στις 12 Μαΐου 2013. Ανακτήθηκε στις 12 Οκτωβρίου 2011.
3. ↑  «A national sport no more». *The Economist*. 3 November 2012. .
4. ↑  «National Integrity Assessment 2012- Greece». Transparency International. Ανακτήθηκε στις 16 Δεκεμβρίου 2013.
5. ↑  «Global Corruption Barometer 2013». Transparency International. Αρχειοθετήθηκε από το πρωτότυπο στις 12 Μαρτίου 2020. Ανακτήθηκε στις 16 Δεκεμβρίου 2013.
6. ↑  «Greece Corruption Profile- Political Climate». Business Anti-Corruption Portal. Αρχειοθετήθηκε από το πρωτότυπο στις 22 Ιουνίου 2016. Ανακτήθηκε στις 16 Δεκεμβρίου 2013.
7. ↑  «2012 Human Rights Reports: Greece». The US Department of State. Ανακτήθηκε στις 16 Δεκεμβρίου 2013.
Συντεταγμένες: 40°9′4″N 25°46′16″E﻿ / ﻿40.15111°N 25.77111°E﻿ / 40.15111; 25.77111

Το **Σχοινούδι** (τουρκικά: *Dereköy*‎‎) είναι χωριό της νήσου Ίμβρου στην περιφέρεια Ίμβρου της επαρχίας Τσανάκκαλε της Τουρκίας. Το Σχοινούδι βρίσκεται περίπου 14 χλμ. νοτιοδυτικά της διοικητικής πρωτεύουσας της Ίμβρου (της Παναγίας). Σύμφωνα με την τελευταία απογραφή, το Σχοινούδι είχε 265 κατοίκους ( κατά το 2014). Κατά την δεκαετία του 1960 ο πληθυσμός του ξεπερνούσε τις 3000 κατοίκους, όλοι τους Έλληνες. Φαίρεται, οτι ήταν το μεγαλύτερο (πολυπληθέστερο) και πλουσιότερο χωριό ολόκληρης της Τουρκίας. Στο 6τάξειο μειωνοτικό δημοτικό σχολείο του, το 1964 σπούδαζαν 301 μαθητές.

Σήμερα, ο πληθυσμός του Σχοινουδίου αποτελείται κυρίως από σουνίτες Τούρκους και Κούρδους, ενώ στον οικισμό ζουν και ορισμένοι από τους εναπομείναντες Ορθόδοξους Έλληνες. Το Σχοινούδι βρίσκεται δίπλα στό χωριό Αγρίδια, ενώ λίγο μακρύτερα βρίσκονται τα χωριά Άγιοι Θεόδωροι, και Παναγία. Είναι το τελευταίο ελληνικό χωριό στό δυτικότερο σημείο της τουρκικής επικράτειας (βρίσκεται απέναντι απο την Πλάκα της Λήμνου). Μετά τις δεκαετίες του 1970 και του 1990 οικοδομήθηκαν δυο αμιγώς τουρκικοί οικισμοί δυτικότερα του Σχοινουδίου, το Ugurlu και το Sirinkoy αντίστοιχα. Σώζονται τα ερείπια ενετικού κάστρου στη θέση Παλαιόκαστρο.Πρόσφατα η αρχαιολογική σκαπάνη στην περιοχή του Σχοινουδίου - Ugurlu, ανέδειξε ευρήματα της νεολιθικής εποχής (4.500 - 6000 χρόνια π.Χ.).

Στο παρελθόν στο Σχοινούδι λειτουργούσαν αγροτικές φυλακές ανοικτού τύπου που φιλοξενούσαν βαρυποινίτες και αποτέλεσαν μοχλό πίεσης για τον ελληνικό πληθυσμό του χωριού.

Δημογραφία
----------

| Δεδομένα πληθυσμού χωριών ανά έτη |
| --- |
| 2007 |  |
| 2000 | 229 
  |
| 1997 | - |

Παραπομπές
----------

1. ↑  Borntrager, Ekkehard W. (2004). «Μειονότητες στο Αιγαίο. Μια διαχρονική σύνοψη με βάση πληθυσμιακά και πολιτικο-πολιτισμικά στοιχεία από την ίδρυση του ελληνικού κράτους». Στο: Αργυρίου, Αστέριος. *Η Ελλάδα των νησιών από τη Φραγκοκρατία ως σήμερα*. **Β΄**. Αθήνα: Ελληνικά Γράμματα. σελ. 527.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |
Η **Μαρία Ζάμπα** (1888–1933) ήταν Ελληνίδα ποιήτρια.

Βιογραφικά στοιχεία
-------------------

Γεννήθηκε το 1888 στα Άδανα της Μικράς Ασίας. Στη συνέχεια μετακόμισε στην Κωνσταντινούπολη όπου σπούδασε στη Ζάππειο Σχολή της πόλης. Μετά την ολοκολήρωση των σπουδών της, μετακόμισε στην Αθήνα, όπου άρχισε να ασχολείται με τη λογοτεχνία. Δημοσίευσε τα πρώτα ποιήματα της στο περιοδικό *Νουμάς*, ενώ νωρίτερα δημοσίευσε στίχους της στα περιοδικά *Αμάλθεια* (Σμύρνη), *Ελλάς* (Αθήνα) και *Μικρασιατικό Ημερολόγιο* (Σάμος). Δημοσίευσε την πρώτη της ποιητική συλλογή, με τίτλο *Τα τραγούδια μου* το 1924 στην Αθήνα, ενώ έξι χρόνια αργότερα, το 1930, δημοσιεύθηκε η δεύτερη ποιητική συλλογή της, *Αυγές και δειλινά*. Ττα έργα της χαρακτηριζόταν από λιτότητα και αφαιρετικότητα στον λόγο της. Πέθανε στην Αθήνα το 1933.

Παραπομπές
----------

1. ↑  «Αρχείο Ελλήνων Λογοτεχνών-Ζάμπα Μαρία». *www.ekebi.gr*. Εθνικό Κέντρο Βιβλίου. Ανακτήθηκε στις 27 Μαρτίου 2019. [*νεκρός σύνδεσμος*]

Βιβλιογραφία
------------

* Ταρσούλη, Αθηνά. «Μαρία Ζάμπα», *Ελληνίδες ποιήτριες*, σσ. 129-137. Αθήνα, 1951.
* «Ζάμπα Μαρία», *Μεγάλη Εγκυκλοπαίδεια της Νεοελληνικής Λογοτεχνίας*, τόμ. 6. Αθήνα, Χάρη Πάτση, χ.χ.

Εξωτερικοί σύνδεσμοι
--------------------

* Μαρία Ζάμπα στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2587158792842239040009
* **ΕΒΕ**: 18460

 |

 |
Ο **Ιωάννης Ζερβός** (1874 ή 1875–1943 ή 1944) ήταν Έλληνας λόγιος, λογοτέχνης και λεξικογράφος.

Βιογραφικά στοιχεία
-------------------

Γεννήθηκε στην Κέρκυρα και καταγόταν από την οικογένεια Ζερβού από την Κεφαλονιά. Αδερφός του ήταν ο μαθηματικός Παναγιώτης Ζερβός. Σπούδασε στη Νομική Σχολή του Πανεπιστημίου Αθηνών όπου αναγορεύθηκε διδάκτωρ. Συνέχισε τις σπουδές του στο Παρίσι αλλά και σε άλλες πόλεις της Ευρώπης όπου σπούδασε φιλολογία, κοινωνιολογία και φιλοσοφία εκτός από νομική. Όταν ολοκλήρωσε τις σπουδές του μετακόμισε στην Αλεξάνδρεια όπου έζησε μέχρι το 1905 και εργάστηκε ως δικηγόρος. Από το 1899 είχε αρχίσει να δημοσιεύει κείμενα, δοκίμια και ποιήματα. Από το 1905 μετακόμισε στην Αθήνα όπου έζησε μέχρι το τέλος της ζωής του. Εκεί ασχολούνταν αποκλειστικά με τη λογοτεχνία και τη φιλολογία, ενώ υπήρξε συνεργάτης του εκδότη Γεωργίου Φέξη. Στη γερμανική κατοχή της Ελλάδας συμμετείχε στην Εθνική Αντίσταση δημοσιεύοντας κείμενα και προκηρύξεις στον παράνομα εκδιδόμενο τύπο της Ελλάδας. Πέθανε στην Αθήνα.

Εργογραφία
----------

Το πρώτο του έργο με τίτλο *Κοινωνικές εικόνες* εκδόθηκε το 1899, ενώ ο ίδιος υπήρξε συνεργάτης του περιοδικού *Παναθήναια*. Συνεργάστηκε κυρίως με εκδοτικούς οίκους, όπως του Φέξη, του Ελευθερουδάκη, του Δημητράκου αλλά και της Πάπυρος, όπου ασχολήθηκε με μεταφράσεις κειμένων, επιμέλειες εκδόσεων αλλά και συγγραφή λεξικογραφικών λημμάτων. Γλωσσολογικά το έργο του ξεκίνησε με τη χρήση της καθαρεύουσας, αλλά συνέχισε με απλοποίηση που κατέληξε να φτάσει σε μορφή παρόμοια με τη δημοτική. Το έργο του φαίνεται πως έχει επηρεαστεί συμβολικά αλλά και φιλοσοφικά από αυτό του Φρίντριχ Νίτσε. Μερικά από τα σημαντικότερα έργα του ήταν τα εξής:

Πεζογραφία
* *Μύθοι της ζωής*, 1911
* *Διηγήματα*, 1912
* *Ζωή στο νησί· Παράδοση και λατρεία*, 1924

Ποίηση
* *Νησιώτικα τραγούδια*, 1910
* *Ρυθμοί ζωής*, 1921
* *Τραγούδια του καλού καιρού*, 1916
* *Στίχοι. Αθήνα, 1928.*

Μετάφραση
* Ευριπίδου, Ορέστης, 1914
* Φρίντριχ Νίτσε, *Ιδέ ο άνθρωπος (Ecce Homo)*, 1917
* Φρίντριχ Νίτσε, *Ο ευρωπαϊκός μηδενισμός*
* Φρίντριχ Νίτσε, *Κριτική των ανωτέρων αξιών*
* Γιόχαν Βόλφγκανγκ Γκαίτε, *Ο δεύτερος Φάουστ*

Δοκίμια
* *Απολογία του ανθρώπου*
* *Ιστορία της Ιδέας*, 1911
* *Υλιστικαί θεωρίαι*, 1914
* *Εργατοκρατία και μπολσεβικισμίος*, 1915

Θεατρικές παραστάσεις
* *Ο θάνατος του Παπά-Άνθιμου*

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Ιωάννης Ζερβός** |

1. 1 2  «Αρχείο Ελλήνων Λογοτεχνών-Ζερβός Ιωάννης». *www.ekebi.gr*. ΕΚΕΒΙ. Ανακτήθηκε στις 9 Απριλίου 2019. [*νεκρός σύνδεσμος*]
2. ↑  Γλυκοφρύδη – Λεοντσίνη, Αθανασία (1985). «Ζερβός, Ιωάννης (Κέρκυρα, 1875 - Αθήνα, 1943)». *Παγκόσμιο Βιογραφικό Λεξικό*. **4**. Εκδοτική Αθηνών.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 101373561
* **ΕΒΕ**: 18630
* **AA**: 97234
* **BiblioNet**: **13621**
* LCCN: n92053223
* ISNI: 0000 0001 2283 5824
* GND: 14016166X
* SUDOC: 139172343

 |

 |
Η **Βουδιστική Ένωση Γαλλίας** (γαλλικά: *Union Bouddhiste de France*, *UBF*), ιδρυθείσα το 1986, είναι απολιτική, μη κερδοσκοπική ομοσπονδία. Ρόλος της είναι η καλλιέργεια των σχέσεων μεταξύ των βουδιστικών οργανώσεων της Γαλλίας και του συνόλου των δημοσίων αρχών. Ως εκ τούτου, περιλαμβάνει, μεταξύ των μελών της, βουδιστικές οργανώσεις και κοινότητες, οι οποίες διέπονται από τους νόμους της 1ης Ιουλίου 1901 (μη κερδοσκοπικό σωματείο) και της 9ης Δεκεμβρίου 1905, καθώς και τα εκτελεστικά διατάγματά τους.

Πληροφορίες
-----------

Η Βουδιστική Ένωση Γαλλίας εδρεύει στην Παγόδα της Βανσέν.

Η UBF διαθέτει, κάθε πρωινό Κυριακής, δική της εκπομπή υπό τον τίτλο *Sagesses bouddhistes*, η οποία προβάλλεται από το France 2. 

Το 2012, η Βουδιστική Ένωση Γαλλίας ανακοίνωσε πως ο αριθμός των πιστών Βουδιστών στη Γαλλία ήταν της τάξεως του ενός εκατομμυρίου, γεγονός το οποίο καθιστά τον Βουδισμό ως την τέταρτη θρησκεία, βάση αριθμού πιστών, στη Γαλλία.

Δείτε επίσης
------------

* Ταμπαλαουέλα Νταμαρατάνα

Παραπομπές
----------

1. ↑  (Γαλλικά) Les religions en France, ministère des affaires étrangères, 2008 Αρχειοθετήθηκε 2011-05-16 στο Wayback Machine. σ. 3
2. ↑  (Γαλλικά) Paris inaugure sa pagode restaurée accueillant le plus grand Bouddha d’Europe *Le Figaro*, 29 Μαΐου 2015
3. ↑  (Γαλλικά) Bérénice Dubuc, Qui sont les bouddhistes de France? Αρχειοθετήθηκε 2015-06-23 στο Wayback Machine. *20minutes*, 29 Ιανουαρίου 2014

Εξωτερικοί Σύνδεσμοι
--------------------

* (Γαλλικά) Επίσημη ιστοσελίδα της UBF
* (Γαλλικά) Alain Renon, La « tentation » bouddhiste en France, Le Monde diplomatique, Δεκέμβριος 1997

|  |  |
| --- | --- |
| 

|  |
| --- |
| * Πύλη:Γαλλία
* Πύλη:Βουδισμός
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Union bouddhiste de France  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |